Heikki Parviainen

Heikki Parviainen (s. 18. helmikuuta 1945) on suomalainen hevoskasvattaja ja ravivalmentaja, joka on merkittävimpiä suomenhevosten kasvattajia. Parviaisen kasvatit ovat saavuttaneet muun muassa kuusi ravikuningattaren titteliä.  

Parviainen on vuodesta 1976 lähtien hoitanut Kajaanin Kuluntalahdessa sijaitsevaa Sivolan tilaa, jonka toiminnasta nykyään on päävastuussa hänen poikansa Antti Parviainen. Parviaisen kasvatit tunnetaan etuliitteestä I.P., joka viittaa niiden kantaemään Ilta-Postiin. Hänen tunnetuimmat kasvattinsa ovat I.P. Sukkula ja I.P. Vipotiina, jotka molemmat voittivat ravinkuningattaruuden kolmasti. Heikki Parviaisen isoisä Pekka Parviainen voitti Kuninkuusravien edeltäjänä pidetyn Suuren orikilpailun jo vuonna 1895 oriilla Vilkas.

Parviainen oli vuoteen 1993 saakka toimiupseeri Kainuun Prikaatin tallimestarina. Hänen alaisenaan on suorittanut varusmiespalvelustaan muun muassa Kaarlo Ahokas. Viitattu 1.3.2022.

 Lähteet 

Luokka:Ravihevosten kasvattajat ja omistajat
Luokka:Suomalaiset ravivalmentajat
Luokka:Suomalaiset raviohjastajat
Luokka:Suomalaiset sotilaat
Luokka:Vuonna 1945 syntyneet
Luokka:Elävät henkilöt